تورک بیلیم قادینی بیلگه دمیرکؤز، یونسکو اؤدولو آلدی.
دکتر بیلگه دمیرکؤز، بیرلشمیش میلت‌لر تشکیلاتی‌نین ائییتیم، بیلیم و مدنیت هؤرگوتو (یونسکو) طرفین‌دن هر ایل بیلیم قادین‌لارینا وئریلن اولوسلارآراسی یوکسه‌لن یئته‌نک اؤدولونه لاییق گؤرولدو.
دمیرکؤز اؤدولونو، فرانسانین باشکندی پاریسده تشکیل ائدیلن مراسیمله آلدی.
اؤدول مراسیمی سونراسی تورک مطبوعات منسوب‌لارینا دانیشان دمیرکؤز، اتم انرژی‌سی قورومونون دستکلدیگی بیر پروژه اوچون چالیشدیغینی ایفاده ائده‌رک،
"اؤدولو آلدیغیم اوچون چوخ بؤیوک غرور دویورام. تورکیه‌یه ایلک دفعه بئله بیر اؤدولو داشیماق‌دان اؤترو چوخ موتلویام" دئدی.
پروژه چرچیوه‌سینده تورکیه‌ده ایلک دفعه اوزای رادیاسیون تست‌لری‌نین ائدیلدیگی بیر لابوراتور قورا‌جاق‌لارینی سؤیله‌ین دمیرکؤز، پروژه‌نین تخمینا بیر ایل سونرا خیدمته گیره‌جیینی سؤیله‌دی.
دمیرکؤز پروژه ایله تورکیه‌ده گلیشدیریلمیش اؤزگون ماتئریال‌لارین و الکترونیک بیله‌شن‌لرین، اوزای اوچون توپلام دوز تأثیری رادیاسیون تست‌لری آلتین‌داکی ائتکیلری‌نین آراشدیریلماسی و دایانیقلیلیغی آرتیریلماسینی هدفلییر. دمیرکؤزون چالیشمالاری ایله اویدو تکنولوژیلرین‌ده‌کی رادیاسیون تأثیرلری حاقیندا بیلگی بیریکیمی تامین ائدیله‌جک و اوزای سئکتوروندا چالیشمایا حاضر تجروبه‌لی بیلیم اینسان‌لاری یئتیشه‌جک.
